CELEX: 62017TA0162
Language: sk
Date: 2018-10-24 00:00:00
Title: Vec T-162/17 RENV: Rozsudok Všeobecného súdu z 24. októbra 2018 – Fernández González/Komisia („Verejná služba — Dočasní zamestnanci — Článok 2 písm. c) PZOZ — Oznámenie o voľnom pracovnom mieste dočasného zamestnanca podľa článku 2 písm. c) PZOZ — Zamietnutie kandidatúry — Námietka nezákonnosti — Článok 8 PZOZ — Zodpovednosť — Strata príležitosti“)

10.12.2018   
            
            
               SK
            
            
               Úradný vestník Európskej únie
            
            
               C 445/16
            
         
      Rozsudok Všeobecného súdu z 24. októbra 2018 – Fernández González/Komisia
      (Vec T-162/17 RENV) (1)
      
      ((„Verejná služba - Dočasní zamestnanci - Článok 2 písm. c) PZOZ - Oznámenie o voľnom pracovnom mieste dočasného zamestnanca podľa článku 2 písm. c) PZOZ - Zamietnutie kandidatúry - Námietka nezákonnosti - Článok 8 PZOZ - Zodpovednosť - Strata príležitosti“))
      (2018/C 445/21)
      Jazyk konania: francúzština
      
         Účastníci konania
      
      
         Žalobkyňa: Elia Fernández González (Brusel, Belgicko) (v zastúpení: M. Casado García-Hirschfeld a É. Boigelot, avocats)
      
         Žalovaná: Európska komisia (v zastúpení: G. Berscheid a L. Radu Bouyon, splnomocnení zástupcovia, za právnej pomoci de D. Waelbroeck a A. Duron, avocats)
      
         Predmet veci
      
      Návrh podaný na základe článku 270 ZFEÚ smerujúci k zrušeniu rozhodnutia Komisie zo 14. novembra 2014 o zamietnutí kandidatúry žalobkyne na pracovné miesto dočasného zamestnanca uvedené v oznámení o voľnom pracovnom mieste COM/2014/2036, ako aj rozhodnutia z 22. mája 2015 o zamietnutí administratívnej sťažnosti žalobkyne na jednej strane a k náhrade ujmy, ktorá žalobkyni údajne vznikla, na strane druhej
      
         Výrok rozsudku
      
      
                  1.
               
               
                  Rozhodnutie Európskej komisie zo 14. novembra o zamietnutí kandidatúry pani Elia Fernández González na pracovné miesto dočasného zamestnanca uvedené v oznámení o voľnom pracovnom mieste COM/2014/2036 sa zrušuje.
               
            
                  2.
               
               
                  Komisia je povinná zaplatiť pani Fernández González sumu vo výške 12 000 eur navýšenú o úroky z omeškania plynúce od dátumu vyhlásenia tohto rozsudku do skutočného zaplatenia, s ročnou sadzbou rovnajúcou sa sadzbe stanovenej Európskou centrálnou bankou (ECB) pre hlavné operácie refinancovania zvýšenej o dva percentuálne body.
               
            
                  3.
               
               
                  V zostávajúcej časti sa žaloba zamieta.
               
            
                  4.
               
               
                  Komisia je povinná nahradiť trovy konania.
               
            
         (1)  Ú. v. EÚ C 354, 26.10.2015 (vec pôvodne zapísaná na Súde pre verejnú službu Európskej únie pod číslom F-121/15 a postúpená Všeobecnému súdu Európskej únie 1.9.2016).